User:Philocypros/Γήπεδο «Ανδρέας Κάνιστρας»

thumb|right|Άποψη του γηπέδου «Κάνιστρας». Το γήπεδο «Ανδρέας Κάνιστρας» είναι αθλητική εγκατάσταση στην Πάτρα που ανήκει στην Ένωση Ποδοσφαιρικών Σωματείων Αχαΐας (Ε.Π.Σ.Α.).

Κατασκευάστηκε το 2005 στην περιοχή του Πετρωτού, πλησίον του ποταμού Γλαύκου στα νότια αυτού, ενώ απέχει περί τα 6½ χιλιόμετρα οδικώς από το κέντρο της Πάτρας.

Αποτελεί έδρα κάποιων σωματείων της Πάτρας και κατά καιρούς έχει χρησιμοποιηθεί και χρησιμοποιείται από όλα, όπως επίσης και από τις μικτές ομάδες της Ε.Π.Σ. Αχαΐας.

Ονομασία
Το γήπεδο έχει πάρει το όνομα του προς τιμήν του άλλοτε προέδρου της Ένωσης Ποδοσφαιρικών Σωματείων Αχαΐας, Ανδρέα Κάνιστρα, ο οποίος απεβίωσε εν ενεργεία καθηκόντων το 2005, έπειτα από εγκεφαλικό επεισόδιο.

Περιγραφή
thumb|right|Η κερκίδα του γηπέδου και μερική άποψη του αγωνιστικού χώρου. Το γήπεδο έχει κερκίδα χωρητικότητας 500 περίπου θέσεων, ενώ διαθέτει επίσης σύγχρονο συνθετικό χλοοτάπητα, αποδυτήρια, γραφεία, προβολείς και γενικά φωτισμό.

Το 2018 ανακοινώθηκε να γίνει αναμόχλευση του εδάφους στον αγωνιστικό χώρο και τοποθέτηση νέου συνθετικού χλοοτάπητα τελευταίας τεχνολογίας προερχόμενος από την δυτική Ευρώπη. Το καλοκαίρι του 2019 ξεκίνησαν οι αναμενόμενες εργασίες και το φθινόπωρο ολοκληρώθηκαν, με τον νέο χλοοτάπητα που εν τέλει ήρθε από την Σανγκάη και εγκαινιάστηκε στις 13 Νοεμβρίου του ίδιου έτους στον αγώνα ανάμεσα στην Θύελλα Πατρών και τον Ατρόμητο Πατρών (2-0) για το Σούπερ Καπ Αχαΐας. Ακόμη, ανακαινίστηκε έπειτα και η κερκίδα του γηπέδου με τοποθέτηση νέων καθισμάτων.

Διοργανώσεις
Το γήπεδο έχει φιλοξενήσει τον Τελικό του Κυπέλλου της Ε.Π.Σ. Αχαΐας το 2008, το 2012 και το 2013, ενώ επίσης και το Σούπερ Καπ της Ε.Π.Σ. Αχαΐας το 2006, το 2008, το 2009, το 2010, το 2011, το 2012 και το 2019. Ακόμα, σε αυτό έχουν διεξαχθεί και τελικοί μεταξύ ακαδημιών τοπικών ομάδων όλων των ηλικιακών κατηγοριών.

Εξωτερικοί σύνδεσμοι

 * Foursquare.com - Γήπεδο Ανδρέας Κάνιστρας.

Κατηγορία:Στάδια ποδοσφαίρου στην Ελλάδα Κατηγορία:Αθλητικές εγκαταστάσεις στην Πάτρα Κατηγορία:Ε.Π.Σ. Αχαΐας